ஏன் என்று கேள் இயக்கத்தின் ஒரு பகுதியாக மக்களுக்கு நமது அரசியல் அமைப்புச்சட்டம் வழங்கியுள்ள உரிமைகள்பற்றியும் அவற்றை எவ்வாறு அடிப்படை வாதிகளிடமிருந்தும் தாராளவாதிகளிடமிருந்தும் பாதுகாப்பது என்பதைப்பற்றி விழிப்புணர்வு ஏற்படுத்துவோம்.  
இந்திய அரசியலமைப்புச் சட்டம் 1950ஆம் ஆண்டு நவம்பர் 26 ஆம் நாள் அரசியல் சட்ட நிர்ணயசபையால் நிறைவேற்றப்பட்டு அதே நாளில் இருந்து  அமலுக்கு வந்தது. அரசியலமைப்புச் சட்டம் இந்திய நாட்டை ஒரு சுயசார்புடைய சோசலிச , சமயசார்பற்ற ,ஜனநாயக குடியரசாக அறிவித்து அதன் குடிமக்கள் அனைவருக்கும் நீதி ,சமத்துவம், சுதந்திரம் ஆகியவற்றை உறுதி செய்து  சகோதரத்துவத்தை வளர்க்க வழிகோலுகிறது. இதன் அர்த்தம் என்னவென்றால் இந்திய அரசியலமைப்புச் சட்டம், அனைத்துத் தரப்பு மக்களுக்கும் இன ,மத ,ஜாதி வேறுபாடுகள் இன்றி முழு சுதந்திரமும், ஒரு கண்ணியமான வாழ்க்கைத் தரத்தையும் உத்தரவாதப்படுத்தும் உரிமையையும் உள்ளடக்கி உள்ளது. மதசார்பற்ற இந்தியாவிற்காக மகாத்மா காந்தி உயிர் தியாகம் செய்தார். இன்று மதச்சார்பற்ற குடியரசு  சமூக மற்றும் பொருளாதார  ஜனநாயகம் ஆகியவை அபாயத்திற்கு உள்ளாகியுள்ளது.  
    பொருளாதார ஜனநாயகம் என்ற இந்தப் பார்வைதான் டாக்டர் அம்பேத்கரை  ஜவஹர்லால் நேரு அவர்களோடும் சுபாஷ் சந்திரபோஸ் அவர்களோடும் இணைத்தது. பொதுத்துறையை  உருவாக்குவது வெறும் தொழில்துறை மற்றும் விவசாய வளர்ச்சிக்கு மாத்திரமல்ல வளர்ச்சியின் பலனை அனைத்து மக்களுக்கும் சமமாக கொண்டு சேர்ப்பதற்கும் என்பதாகும் . அரசின் தலையீட்டினால் மட்டுமே சுதந்திர இந்தியாவின் பொருளாதாரத்தில் ஒரு முன்னேற்றத்தையும் பிரிட்டிஷ் காலனி ஆதிக்கம் நம் மீது தினித்த ஏழ்மை, பஞ்சம் ,எழுத்தறிவின்மை, குறைந்த வாழ்நாள் போன்றவற்றிலிருந்து விடுவிக்க இயலும் .  
நமது குடியரசில் இந்த நான்கு தலைசிறந்த தலைவர்களை நினைவுகூற- மகாத்மா காந்தி, ஜவஹர்லால் நேரு, டாக்டர் அம்பேத்கார் சுபாஷ் சந்திரபோஸ் - ஜனவரி 23ஆம் நாள் போஸ் சந்திரபோஸின் பிறந்த நாளிலிருந்து ஜனவரி 30ஆம் தேதி மகாத்மா காந்தி கோட்சேயால் கொலை செய்யப்பட்ட நாள் வரை  ஒரு வாரத்தை அவர்கள் நினைவு வாரமாக அனுசரிப்போம் . இந்த நால்வரையும் அவர்கள் கடைப்பிடித்த உண்மையான ஜனநாயகம் மதசார்பின்மை குடியரசு ஆகியவற்றிற்காக நினைவு கூற வேண்டியது மிகவும் முக்கியமாகும். குறிப்பாக இன்றைய காலகட்டத்தில் சிறுபான்மையினர் மற்றும் தலித்துகள் மீது மறைமுக மற்றும் நேரடி அரசு ஆதரவோடு வன்முறை தாக்குதல் நடந்து கொண்டு இருக்கிற சூழ்நிலையில் இது  மிகவும் அவசியமாகும்.

நேருவை ,அம்பேத்கார், போஸ், பட்டேல் மற்றும் காந்திக்கு எதிராக சித்தரிக்கும் முயற்சிகள் தொடர்ந்து நடைபெற்றுக் கொண்டிருப்பதை நாம் பார்க்கிறோம். இதைச்செய்யும் ஒரு பிரிவினர் நம்முடைய நினைவாற்றல் குறைவு என்றும் நாம் கடந்த காலத்தை மறந்து விட்டோம் என்றும் நம்புகிறார்கள். ஆம்,இந்த நான்கு தலைவர்களும் அவர்களுக்குள் முரண்பட்டிருக்கிறார்கள். தேசிய இயக்கம் செல்ல வேண்டிய பாதை குறித்து இந்தத் தலைவர்கள் ஒவ்வொருவரும் திடமான பார்வையை கொண்டிருந்தார்கள். அதில் சில நேரங்களில் ஒருவரோடு ஒருவர் தீர்க்கமான முறையில் முரண்பட்டு இருக்கிறார்கள்.போஸ் அவர்களும் நேருவும் இந்தியாவை ஏழ்மையில் இருந்து விடுவிக்க திட்டமிடலும் அறிவியலும் அவசியம் என்பதில் நம்பிக்கை கொண்டிருந்தனர். அவர்கள் இருவரும் இரண்டு பத்தாண்டுகளில் கடுமையான பின் தங்கிய நிலையிலிருந்த சோஷலிச ரஷ்யாவை மீட்டெடுத்து நவீன நாட்டை உருவாக்கிய அனுபவத்திலிருந்து உந்தப்பட்டு இருந்தனர். அவர்கள் இருவரும் மதசார்பற்ற மற்றும் சோஷலிச பார்வையை பெற்றிருந்தார்கள். நேரு அவர்களும் போஸ் அவர்களும் திட்டமிடல் பொருளாதாரம், ஜனநாயகம, அறிவியல் அகியவை சுதந்திர இந்தியாவில் எவ்வாறு இருக்க வேண்டும் என்பதில் ஒரே பார்வையோடு இருந்தார்கள். நமது பிரதமரின் கீழ் உள்ள தற்போதைய அமைச்சர்கள் நம்புகிற ,  
ஜம்பம் அடிக்கிற அறிவியல் அல்ல அது.  
   
தேசிய இயக்கத்தின் வேறு இரண்டு முக்கிய கொள்கைகள் மத சிறுபான்மையினர் மற்றும் தலித்துகள் மீதுள்ள பார்வையாகும்.  அம்பேத்கார் நேரு,,காந்தி ஆகியோர் இந்திய நாடு அதன் அனைத்து  மக்களுக்குமான ஒரு மதசார்பற்ற குடியரசாக இருக்கவேண்டும் என்று   
நம்பினார்கள்..  
சமீபத்தில் பசுக்களைப் பாதுகாப்பதாக சொல்லிக்கொண்டு சிறுபான்மையினர் மற்றும் தலித்துகள் மீது நடத்தப்படும் தாக்குதல்கள் நம்முடைய மத சார்பின்மை மற்றும் ஜனநாயக நெறிமுறைகளுக்கு எதிரான தாக்குதல்களாகும். சிறுபான்மையினரை தாக்கும் இவர்கள்தான் இட ஒதுக்கீட்டையும் பெண்களின் உரிமையான காதலித்து செய்துகொள்வதையும் அவர்கள் விரும்புகிறபடி வாழ்வதையும் எதிர்க்கிறார்கள். பேச்சு சுதந்திரத்தில் இருந்து நாம் விரும்பும் மதத்தை பின்பற்றும் உரிமை மற்றும் நம் கலாச்சாரத்தின் ஒவ்வொரு அம்சமும் தாக்குதலுக்கு உள்ளாகி இருக்கிறது.  
இது நம் சிறுபான்மையினர் மீது மட்டும் நடத்தப்படும் தாக்குதல் அல்ல. இந்த தாக்குதல்கள் இந்தியா மறுபடியும் பிரிட்டிஷ் காலத்தில் இருந்ததுபோல சமத்துவமற்ற நாடாக மாறிக் கொண்டிருக்கும் சூழ்நிலையில் நடைபெறுகிறது. அல்லது பிரெஞ்சு பொருளாதார நிபுணர் பிக்கெட்டி சொன்னதுபோல் பிரிட்டிஷ் ராஜ்யத்தில் இருந்து பில்லியனர்கள் ராஜ்யத்திற்கு மாறிக்கொண்டிருக்கிறது. களவாணி முதலாளித்துவம் இந்த நாட்டை ஆண்டு கொண்டிருக்கும் சூழ்நிலையில் ஒரு சதவீத மக்கள் 73 சதவீதத்திற்கு சமமான நாட்டின் சொத்தை சொந்தம் கொண்டாடுகிறார்கள். அரசியல் சட்ட அடிப்படை மாண்புகளான சமூக பொருளாதார ஜனநாயகம் இன மற்றும் ஜாதி அடிப்படையிலான பாகுபாடு இன்மை போன்றவற்றின் மீது தாக்குதல் தொடுக்கப்படுகிறது. இதைத்தான் நாம் எதிர்க்க வேண்டும். இது நம்முடைய முன்னோர்கள் சுதந்திர போராட்ட காலத்தில் போராடிப் பெற்ற சுயசார்புடைய சோஷலிச மதசார்பற்ற ஜனநாயக குடியரசைக்காப்பதற்கான போராட்டமாகும்.  
”ஏன் என்று கேள்” எனும் இந்த இயக்கம் நம்முடைய அரசியலமைப்புச் சட்டத்தில் வழங்கப்பட்டுள்ள உரிமைகளைப் பற்றி மக்கள் புரிந்துகொள்ள உதவும் .மேலும் எவ்வாறு இந்த அரசியல் சட்ட உரிமைகளை அடிப்படைவாதிகளிடமிருந்தும் தாராள வாதிகளின் தாக்குதல்களிலிருந்தும் பாதுகாப்பது என்றும் புரிந்து கொள்ள உதவும்.

அனைத்திந்திய மக்கள் அறிவியல் கூட்டமைப்பினோடு இணைந்து நமது தேசிய இயக்கம் உறுவாக்கிய மதசார்பற்ற ஜனநாயக குடியரசை பாதுகாத்து அதை தடம்புரளச்செய்யும் முயற்சிகளை எதிர்ப்போம்.